Publication: Magyar Közlöny
Issue: MK-1999-105 (Year: 1999, Number: 105)
Era: 1990-2004
Section: el. A Korm.r.-nek — a 90/1988. (XII. 22.) MT rendelet 1. §
Paragraph Index: 694

(3) Ha az (1) bekezdésben említettek a házingatlan megvásárlására vonatkozó jogukkal (a továbbiakban: vásárlási jog) nem éltek, az elővásárlási jog vegyes tulajdonban álló házingatlanban lévő állami tulajdoni hányad elidegenítése esetében a vásárlásra jogosult tulajdonostársat, illetőleg a lakásban nem lakó haszonélvezőt illeti meg.” A Korm.r. idézett rendelkezései ún. „vásárlási jog”-ot biztosítottak az elidegenítésre kijelölt ingatlanok bérlői számára. A vásárlási jog jogi tartalmát részben maga a Korm.r. és a Korm.r. végrehajtására alkotott 16/1969. (IX. 30.) ÉVM—MÉM—PM együttes rendelet (a továbbiakban: Vhr.) határozta meg. A Korm.r. 7. § (4) bekezdése kimondta, hogy az elidegenítéssel megbízott szerv köteles a házingatlan megvásárlására jogosult magánszemélynek — a kívülállók kivételével — eladási ajánlatot tenni. A Vhr. 10. §-a pedig részletesen szabályozta az ajánlattételi kötelezettség tartalmát: „Vhr. 10. § (1) Az elidegenítéssel megbízott szerv köteles — az eladási ajánlat megtétele mellett — a bérlőt, illetőleg a vele egy tekintet alá eső személyi (tanyaépület és a körülötte levő föld elidegenítése esetében a vásárlásra, illetőleg elővásárlásra jogosult mezőgazdasági termelőszövetkezetet) írásban felhívni, hogy a felhívás kézhezvételétől számított kilencven napon belül nyilatkozzék, kíván-e vásárlási jogával élni.

Source: https://magyarkozlony.hu/hivatalos-lapok/a858119c74e26436b783866d0e326d5291c0cdf8/dokumentumok/470d747c801bccf647a4337a1009826f744f4e76/letoltes